Kun Jeesus oli puhunut kaiken tämän, hän lähti Galileasta -
ja tuli sitten Jordanin itäpuolta kulkien Juudeaan.
Häntä seurasi suuri joukko ihmisiä, ja hän paransi heitä.
Hänen luokseen tuli myös fariseuksia, -
jotka halusivat panna hänet koetukselle ja kysyivät:
"Saako mies hylätä vaimonsa mistä syystä tahansa?"
Hän vastasi heille: "Ettekö ole lukeneet, että Luoja alun perin -
teki ihmisen mieheksi ja naiseksi?" Ja hän jatkoi:
"Sen tähden mies jättää isänsä ja äitinsä ja liittyy vaimoonsa, -
niin että nämä kaksi tulevat yhdeksi lihaksi.
He eivät siis enää ole kaksi, he ovat yksi.
Ja minkä Jumala on yhdistänyt, sitä älköön ihminen erottako."
Fariseukset kysyivät häneltä: "Miksi sitten Mooses on säätänyt, -
että jos mies hylkää vaimonsa, hänen on annettava tälle erokirja?"
Hän vastasi: "Mooses antoi teille luvan hylätä vaimonne, -
koska te olette niin kovasydämisiä. Mutta alun perin ei ollut niin.
Minä sanon teille: -
se, joka hylkää vaimonsa muun syyn kuin haureuden tähden -
ja menee naimisiin toisen kanssa, tekee aviorikoksen.
Aviorikoksen tekee myös se, joka nai miehensä hylkäämän naisen."
Opetuslapset sanoivat: -
"Jos avioliitto merkitsee miehelle tätä, on parempi olla menemättä naimisiin."
Mutta hän sanoi heille: "Se ratkaisu ei sovellu kaikille, -
ainoastaan niille, joille se osa on annettu.
On sellaisia, jotka äitinsä kohdusta saakka -
ovat avioliittoon kelpaamattomia, on toisia, joista ihmiset ovat tehneet -
sellaisia, ja on niitä, jotka itse, taivasten valtakunnan tähden, -
ovat ottaneet osakseen naimattomuuden.
Joka voi valita tämän ratkaisun, valitkoon."
Jeesuksen luo tuotiin lapsia, jotta hän panisi kätensä heidän -
päälleen ja rukoilisi. Opetuslapset moittivat tuojia, -
mutta Jeesus sanoi: "Antakaa lasten olla, -
älkää estäkö heitä tulemasta minun luokseni.
Heidän kaltaistensa on taivasten valtakunta."
Hän pani kätensä heidän päälleen. Sitten hän lähti sieltä.